
 DR 30.11.2011 

 
106 

Maklumat yang saya peroleh dalam laman web nyatakan projek Taman 
Pinggir Rishah Hijau ini di mana pemajunya telah digulung.  Sekarang telah dikeluarkan 
daripada senarai terbengkalai sebab dikeluarkan menurut catatan ialah tapak telah 
ditukar kepada tapak yang baru. Apa maksudnya Tuan Yang di-Pertua? Sekarang dua 
minggu saya pergi tengok satu tiang baru dibina pun tidak ada. Tanya boleh 
dikeluarkan dari senarai terbengkalai. Apakah selepas dikeluarkan daripada senarai 
terbengkalai ini pihak kementerian tidak lagi akan memantau, memastikan projek ini 
berjalan? Saya mahu satu jawapan kepada perkara ini Tuan Yang di-Pertua. Apa yang 
dimaksudkan dengan dikeluarkan daripada senarai terbengkalai kerana tapak telah 
ditukar ke tapak yang baru.  Apa yang dimaksudkan ini? 

Akhirnya Tuan Yang di-Pertua berkenaan dengan Akta 118 ini ya. Seksyen 11 
yang bukan dalam pindaan ya. Sebenarnya masa ini seksyen 11 memperuntukkan 
dengan izin power of the Minister to give direction for the purpose of save guiding the 
interest of the purchaser, dengan izin Tuan Yang di-Pertua. Ini bermaksud sepanjang 
masa ini Yang Berhormat Menteri mempunyai kuasa untuk melindungi faedah 
kepentingan pembeli-pembeli rumah. Saya hendak tahu sama ada Menteri ada guna 
kuasa ini. Saya percaya kalau ada kita tidak akan membaca begitu banyak projek 
terbengkalai dan pembeli menjadi mangsa. Jadi saya ingin pohon kepada perkara-
perkara yang saya bangkitkan ini dan selepas ini saya juga ingin bangkit beberapa 
perkara di peringkat jawatankuasa. Sekian, terima kasih Tuan Yang di-Pertua. 

Tuan Yang di-Pertua: Sila Yang Berhormat Balik Pulau. 

 
7.32 mlm. 

Tuan Mohd. Yusmadi Mohd. Yusoff [Balik Pulau]: Terima kasih Tuan Yang 
di-Pertua kerana memberi ruang Yang Berhormat Balik Pulau untuk berbahas Rang 
Undang-undang (Pindaan) Akta Pemajuan Perumahan (Kawalan dan Pelesenan) 1966.  
Yang Berhormat Menteri, saya sentiasa prihatin dengan cabaran Yang Berhormat 
Menteri yang saya selalu panggil Yang Berhormat Menteri “cau-cau” ya. “Cau-cau” 
dalam bahasa Benggali, “cau-cau” ini hebat. Banyak idea-idea yang hebat. 

Yang Berhormat Menteri, saya ingin berbahas dengan mengambil landskap 
apa yang berlaku apa yang dipanggil sebagai pemajuan perumahan di dalam Balik 
Pulau supaya lebih khusus, supaya ianya nampak lebih mudah dinilai oleh Yang 
Berhormat Menteri. Di peringkat ini Yang Berhormat Menteri sekurang-kurangnya tiga 
perkara utama yang berlaku di Balik Pulau dari segi aspek pemajuan perumahan.  Saya 
bersetuju tidak selalu tetapi kali ini dengan Yang Berhormat Kota Belud saya bersetuju 
tidak semua pemaju yang tidak betul. Ada pemaju yang bagus. 

Saya boleh sebut satu Yang Berhormat Menteri, ada satu kes kebetulan saya 
sendiri kendali sudah kalah sudah orang kampung ini. Kalah di Mahkamah Tinggi, pergi 
ke Mahkamah Rayuan. Sudah kalah sudah.  Patutnya sudah kena halau sudah. Akan 
tetapi ada pemaju tidak perlulah saya, kalau hendak dijadikan contoh kita akan bagi 
nama dia. Dia sanggup duduk bersama-sama dengan penduduk, enam belas orangnya 
di Teluk Kumbar dan sanggup bekerjasama dengan EPU atau Perancangan Ekonomi 
Negeri, dan yang menariknya itu duduk secara tripartite dan berbincang.  Akhirnya apa 
yang berlaku dia memahami perasan orang kampung ini dan ditawarkan relocation 
pemindahan rumah, kos dan sebagainya yang mana Yang Berhormat Menteri saya 
yakin perlu dijadikan contoh untuk pemaju lain ikut kerana tidak mungkin pemaju ini 
sanggup buat kalau dia rugi. Kalau keuntungan isunya. Kalau tadi Yang Berhormat 
Padang Rengas membezakan akta Yang Berhormat Menteri dengan yang ini kononnya 
menguntungkan yang dia punya tadi itu CSR. Kita faham. 

Yang Berhormat Menteri, ingin saya katakan di sini Yang Berhormat Menteri 
isu yang pertama sekali ialah masalah pemajuan perumahan sekurang-kurang di Balik 
Pulau bukan isu undang-undang. Undang-undang hanyalah isu yang saya bahaskan 
dan saya akan bahas lagi sehingga ianya mendapat respons ialah isu tanah. Akta 
tanah hari ini yang menggunakan tanah Torrens System yang tidak mengiktiraf 
penempatan mereka-mereka yang secara lama mungkin 20 tahun, 50 tahun tinggal, 
diiktiraf sebagai tinggal. 

Jadi apa yang berlaku, ada pemaju-pemaju yang dua cara Yang Berhormat 
Menteri yang perlu dipantau. Pertama, yang membeli tanah kemudian terus menghalau 
ataupun yang kedua membuat joint venture. Di sini Yang Berhormat Menteri perlu 
ditegaskan ada setengah itu company tidak banyak duit sangat pun.  



106 Maklumat yang saya peroleh dalam laman web nyatakan projek Taman Pinggir Rishah Hijau ini di mana pemajunya telah digulung. Sekarang telah dikeluarkan daripada senarai terbengkalai sebab dikeluarkan menurut catatan ialah tapak telah ditukar kepada tapak yang baru. Apa maksudnya Tuan Yang di-Pertua? Sekarang dua minggu saya pergi tengok satu tiang baru dibina pun tidak ada. Tanya boleh dikeluarkan dari senarai terbengkalai. Apakah selepas dikeluarkan daripada senarai terbengkalai ini pihak kementerian tidak lagi akan memantau, memastikan projek ini berjalan? Saya mahu satu jawapan kepada perkara ini Tuan Yang di-Pertua. Apa yang dimaksudkan dengan dikeluarkan daripada senarai terbengkalai kerana tapak telah ditukar ke tapak yang baru. Apa yang dimaksudkan ini? Akhirnya Tuan Yang di-Pertua berkenaan dengan Akta 118 ini ya. Seksyen 11 yang bukan dalam pindaan ya. Sebenarnya masa ini seksyen 11 memperuntukkan dengan izin power of the Minister to give direction for the purpose of save guiding the interest of the purchaser, dengan izin Tuan Yang di-Pertua. Ini bermaksud sepanjang masa ini Yang Berhormat Menteri mempunyai kuasa untuk melindungi faedah kepentingan pembeli-pembeli rumah. Saya hendak tahu sama ada Menteri ada guna kuasa ini. Saya percaya kalau ada kita tidak akan membaca begitu banyak projek terbengkalai dan pembeli menjadi mangsa. Jadi saya ingin pohon kepada perkara- perkara yang saya bangkitkan ini dan selepas ini saya juga ingin bangkit beberapa perkara di peringkat jawatankuasa. Sekian, terima kasih Tuan Yang di-Pertua. Tuan Yang di-Pertua: Sila Yang Berhormat Balik Pulau. 7.32 mlm. Tuan Mohd. Yusmadi Mohd. Yusoff [Balik Pulau]: Terima kasih Tuan Yang di-Pertua kerana memberi ruang Yang Berhormat Balik Pulau untuk berbahas Rang Undang-undang (Pindaan) Akta Pemajuan Perumahan (Kawalan dan Pelesenan) 1966. Yang Berhormat Menteri, saya sentiasa prihatin dengan cabaran Yang Berhormat Menteri yang saya selalu panggil Yang Berhormat Menteri "cau-cau" ya. "Cau-cau" dalam bahasa Benggali, "cau-cau" ini hebat. Banyak idea-idea yang hebat. Yang Berhormat Menteri, saya ingin berbahas dengan mengambil landskap apa yang berlaku apa yang dipanggil sebagai pemajuan perumahan di dalam Balik Pulau supaya lebih khusus, supaya ianya nampak lebih mudah dinilai oleh Yang Berhormat Menteri. Di peringkat ini Yang Berhormat Menteri sekurang-kurangnya tiga perkara utama yang berlaku di Balik Pulau dari segi aspek pemajuan perumahan. Saya bersetuju tidak selalu tetapi kali ini dengan Yang Berhormat Kota Belud saya bersetuju tidak semua pemaju yang tidak betul. Ada pemaju yang bagus. Saya boleh sebut satu Yang Berhormat Menteri, ada satu kes kebetulan saya sendiri kendali sudah kalah sudah orang kampung ini. Kalah di Mahkamah Tinggi, pergi ke Mahkamah Rayuan. Sudah kalah sudah. Patutnya sudah kena halau sudah. Akan tetapi ada pemaju tidak perlulah saya, kalau hendak dijadikan contoh kita akan bagi nama dia. Dia sanggup duduk bersama-sama dengan penduduk, enam belas orangnya di Teluk Kumbar dan sanggup bekerjasama dengan EPU atau Perancangan Ekonomi Negeri, dan yang menariknya itu duduk secara tripartite dan berbincang. Akhirnya apa yang berlaku dia memahami perasan orang kampung ini dan ditawarkan relocation pemindahan rumah, kos dan sebagainya yang mana Yang Berhormat Menteri saya yakin perlu dijadikan contoh untuk pemaju lain ikut kerana tidak mungkin pemaju ini sanggup buat kalau dia rugi. Kalau keuntungan isunya. Kalau tadi Yang Berhormat Padang Rengas membezakan akta Yang Berhormat Menteri dengan yang ini kononnya menguntungkan yang dia punya tadi itu CSR. Kita faham. Yang Berhormat Menteri, ingin saya katakan di sini Yang Berhormat Menteri isu yang pertama sekali ialah masalah pemajuan perumahan sekurang-kurang di Balik Pulau bukan isu undang-undang. Undang-undang hanyalah isu yang saya bahaskan dan saya akan bahas lagi sehingga ianya mendapat respons ialah isu tanah. Akta tanah hari ini yang menggunakan tanah Torrens System yang tidak mengiktiraf penempatan mereka-mereka yang secara lama mungkin 20 tahun, 50 tahun tinggal, diiktiraf sebagai tinggal. Jadi apa yang berlaku, ada pemaju-pemaju yang dua cara Yang Berhormat Menteri yang perlu dipantau. Pertama, yang membeli tanah kemudian terus menghalau ataupun yang kedua membuat joint venture. Di sini Yang Berhormat Menteri perlu ditegaskan ada setengah itu company tidak banyak duit sangat pun.